I alt er ni nordjyder på listen med dårlig vandkvalitet. Både Trend Strand og Stistrup Strand, der begge ligger i Vesthimmerlands Kommune, er nye på den uheldige liste. - Det må vi se at få noget gjort ved, siger Elise Stiller, der er Natur og Miljøchef i Vesthimmerlands Kommune. Hun vil gerne tilbyde godt badevand til lokale og turister. Kommunen har ikke noget klart bud på, hvorfor badevandet er blevet mere forurenet. - Der er et overløbsbassin, der ligger langt væk, og der er sommerhusområder, men der kan også være andre kilder. For at få en bedre badevandskvalitet vil vi gå i gang med at se på de kilder, siger hun til DR Nordjylland. Det er dog ikke alle steder, det nordjyske badevand halter. 118 ud af 159 nordjyske badevandsstationer får EUs stempel "Udmærket", som er det bedste, man kan få. Her kan du se, hvordan det står til med de danske badestrande: http://www.naturstyrelsen.dk/Vandet/Badevand/Danmarks_gode_strande/

Referat:
Der er to nye nordjyske badestrande på EUs kort over strande med dårligt badevand. Det skriver DR Nordjylland.